Ως αρχαιολόγος,
συχνά με ρωτούν ποιά είναι η αγαπημένη μου ανακάλυψη.
Η απάντηση είναι εύκολη:
ο άντρας μου, ο Γκρεγκ.
(Γέλια)
Γνωριστήκαμε στην Αίγυπτο, στην πρώτη μου ανασκαφή.
Ήταν το πρώτο μου μάθημα στην ανακάλυψη απρόσμενων και υπέροχων πραγμάτων.
Τότε ξεκίνησε μια μοναδική αρχαιολογική συνεργασία.
Έπειτα από χρόνια, του έκανα πρόταση γάμου μπροστά στο αγαπημένο μας ζευγάρι
τον Πρίγκιπα και την Πριγκίπισσα Ραχοτέπ και Νόφρετ,
στο Μουσείο του Καΐρου,
που χρονολογείται στα 4.600 χρόνια πριν.
Εάν επρόκειτο να ζητήσω από τον Γκρεγκ να περάσει το υπόλοιπο της ζωής του μαζί μου,
τότε έπρεπε να το κάνω μπροστά σε δύο ανθρώπους
που είχαν δεσμευθεί να είναι μαζί έως την αιωνιότητα.
Αυτά τα σύμβολα διαρκούν διότι όταν τα κοιτάμε
κοιτάμε σε καθρέφτες.
Μας υπενθυμίζουν έντονα
ότι η ανθρωπότητα δεν έχει αλλάξει.
Η έξαψη της αρχαιολογικής ανακάλυψης είναι τόσο έντονη όσο ο έρωτας,
γιατί η αρχαία ιστορία είναι η πιο θελκτική ερωμένη.
Πολλοί αρχαιολόγοι έχουν αφιερώσει τις ζωές τους
στην αποκάλυψη των μυστηρίων του παρελθόντος
κάτω από τον καυτό ήλιο,
στους αρκτικούς ανέμους,
και μέσα σε πυκνά τροπικά δάση.
Πολλοί ψάχνουν.
Μερικοί ανακαλύπτουν.
Όλοι προσεύχονται στον βωμό της πιθανότητας
ότι μια ανακάλυψη θα αλλάξει την ιστορία.
Την πρώτη μου μέρα στην Αίγυπτο, δούλεψα σε μια τοποθεσία
στα ΒΑ του Δέλτα που ονομάζεται Μένδη και χρονολογείται 4.200 χρόνια πριν,
σε ένα νεκροταφείο.
Αυτή είμαι εγώ -
είμαι απλά ευτυχισμένη.
Στο σημείο ανασκαφής, περιβαλλόμενο από σμαραγδένιους ορυζώνες,
ανακάλυψα ένα άθικτο αγγείο.
Όταν το αναποδογύρισα
ανακάλυψα ένα ανθρώπινο αποτύπωμα από τον δημιουργό του αγγείου.
Για μια στιγμή ο χρόνος σταμάτησε.
Δεν ήξερα πού ήμουν.
Κι αυτό γιατί εκείνη τη στιγμή συνειδητοποίησα
πως όταν σκάβουμε,
σκάβουμε για ανθρώπους,
όχι για πράγματα.
Ποτέ δεν είμαστε τόσο παρόντες, όσο όταν είμαστε μέσα στο λαμπρό παρελθόν.
Δεν μπορώ να περιγράψω πόσες φορές έχω σταθεί μπροστά στις πυραμίδες της Γκίζας
και με έχουν αφήσει άφωνη.
Νοιώθω ο πιο τυχερός άνθρωπος του κόσμου.
Πρόκειται για μνημεία της ανθρώπινης ιδιοφυΐας μας και καθετί δυνατού.
Πολλοί δεν μπορούν να συλλάβουν την ανθρώπινη ιδιοφυΐα -
πιστεύουν ότι τις έκτισαν εξωγήινοι.
Όμως αυτό είναι αστείο.
Το μόνο που έχεις να κάνεις είναι να πλησιάσεις αρκετά
και θα δεις κρυμμένο το ανθρώπινο χέρι
επάνω στα σημάδια των σμιλών που χρησιμοποιήθηκαν για την κατασκευή τους.
Η Μεγάλη Πυραμίδα της Γκίζας χτίστηκε με μία πέτρα τη φορά,
από 2,3 εκατομμύρια ογκόλιθους,
με εξαιρετική γραφειοκρατική ακρίβεια.
Δεν είναι οι πυραμίδες που αντέχουν στο χρόνο,
είναι η ανθρώπινη εφευρετικότητα.
Αυτή είναι η κοινή μας ανθρώπινη ιδιοφυΐα.
Η ιστορία μπορεί να είναι κυκλική,
αλλά εμείς είμαστε μοναδικοί.
Αγαπάω αυτό που κάνω
διότι έμαθα πως δεν έχουμε αλλάξει.
Έχω την ευκαιρία να διαβάζω ανέκδοτα για πεθερές από τη Μεσοποταμία
χρονολογούμενα 3.500 χρόνια πριν.
(Γέλια)
Ακούω για γείτονες που βρίζονται
πριν από 4.600 χρόνια στην Αίγυπτο.
Το αγαπημένο μου όμως προέρχεται από το Λούξορ πριν από 3.300 χρόνια πριν:
μια επιγραφή που περιγράφει σχολιαρόπαιδα που έκαναν κοπάνα και πήγαν να πιουν.
(Γέλια)
Οι νέοι εκείνες τις μέρες!
(Γέλια)
Έχω την ευκαιρία να δω την πιο απίστευτη αρχιτεκτονική,
τα πιο εκπληκτικά γλυπτά
-δηλαδή αυτή είναι ουσιαστικά μια σέλφι πάνω σε πέτρα-
και ότι πάντα φτιάχναμε φανταχτερά κοσμήματα.
Ακόμη, ποστάραμε σε τοίχους
και έχουμε εμμονή με τις γάτες -
(Γέλια)
εδώ και χιλιάδες χρόνια.
(Γέλια)
(Χειροκρότημα)
Οι αρχαιολόγοι είναι οι συντηρητές της πολιτιστικής μνήμης
και οι εκπρόσωποι
των δισεκατομμυρίων ανθρώπων και των χιλιάδων πολιτισμών
που υπήρξαν πριν από εμάς.
Σωστή επιστήμη, φαντασία και λίγη πίστη
είναι η συνταγή της επιτυχίας για να αναστήσουμε τους νεκρούς.
Τον περασμένο χρόνο
οι αρχαιολόγοι έκαναν εξαιρετικές ανακαλύψεις, μεταξύ των οποίων:
έναν νέο πρόγονό μας στη Νότιο Αφρική,
εργαλεία ηλικίας 3,3 εκατομμυρίων χρόνων
-είναι για τα παλαιότερα ποτέ εργαλεία-
στην Κένυα.
Και αυτό, από μια σειρά ιατρικών εργαλείων που βρέθηκαν
στο πλοίο του Μαυρογένη από το 1718.
Αυτό που βλέπετε είναι ένα ιατρικό εργαλείο για την αντιμετώπιση της σύφιλης.
Άουτς!
(Γέλια)
Για κάθε μία από αυτές,
υπάρχουν άλλες χιλιάδες εξαιρετικά σημαντικές ανακαλύψεις
που έγιναν από συναδέλφους μου
αλλά δεν έγιναν πρωτοσέλιδα.
Ωστόσο πιστεύω πως το σημαντικότερο πράγμα που κάνουμε ως αρχαιολόγοι
είναι η αναγνώριση ότι οι άνθρωποι του παρελθόντος υπήρξαν
και είχαν ζωές άξιες της προσοχής μας.
Μπορείται να φανταστείτε πώς θα ήταν ο κόσμος σήμερα
εάν αναγνωρίζαμε με αυτόν τον τρόπο όλες τις ανθρώπινες υπάρξεις;
Σε κάθε ανασκαφή λοιπόν έχουμε μια πρόκληση:
συχνά μοιάζει κάπως έτσι.
Δεν μπορείς να δεις τίποτα.
Από πού θα αρχίσουμε να σκάβουμε;
Αυτό είναι νότια του Καΐρου.
Ας ρίξουμε μια ματιά από το διάστημα.
Και πάλι, δεν μπορείτε να δείτε πολλά.
Αυτό που βλέπετε είμαι μια εικόνα του δορυφόρου WorldView-3
ο οποίος έχει ανάλυση 0,3 μέτρων,
δηλαδή 10 ίντσες.
Αυτό σημαίνει πως μπορείτε να ζουμάρετε από απόσταση 400 μιλίων από το διάστημα
και να δείτε τις ταμπλέτες σας.
Πώς το γνωρίζω αυτό;
Το γνωρίζω γιατί είμαι αρχαιολόγος του διαστήματος.
Να το επαναλάβω.
Είμαι αρχαιολόγος του διαστήματος.
Αυτό σημαίνει -
Ευχαριστώ. (Χειροκρότημα)
Αυτό σημαίνει ότι χρησιμοποιώ δορυφορικές εικόνες που επεξεργάζομαι με αλγόριθμους
και ψάχνω για ανεπαίσθητες διαφορές στο φάσμα του φωτός
το οποίο υποδεικνύει θαμμένα αντικείμενα
που θα πάω να ανασκάψω και να ερευνήσω.
Παρεμπιπτόντως -
η ΝΑΣΑ έχει τμήμα διαστημικής αρχαιολογίας
οπότε είναι πραγματική δουλειά.
(Γέλια)
Οπότε ας ξανακοιτάξουμε.
Επιστρέφουμε στην τοποθεσία νότια του Καΐρου.
Δεν μπορείτε να δείτε τίποτα.
Κρατήστε το βλέμμα σας στο κόκκινο ορθογώνιο.
Όταν επεξεργαστούμε την εικόνα με αλγορίθμους
-σκεφτείτε έναν αξονικό τομογράφο στο διάστημα-
θα δείτε αυτό.
Το ορθογώνιο σχήμα είναι ένας αρχαίος τάφος
έως τώρα άγνωστος κι ο οποίος δεν έχει ανασκαφεί
κι εσείς είστε οι πρώτοι που τον βλέπετε μετά από χιλιάδες χρόνια.
(Χειροκρότημα)
Πιστεύω πως είμαστε ακόμη στην αρχή
σχετικά με το τι έχουμε ακόμη να ανακαλύψουμε.
Στο Δέλτα της Αιγύπτου μόνο
έχουμε ανασκάψει λιγότερο από ένα χιλιοστό του 1%
του συνόλου των αιγυπτιακών τοποθεσιών.
Όταν προσθέσεις τις χιλιάδες άλλες τοποθεσίες
που η ομάδα μου κι εγώ έχουμε ανακαλύψει,
αυτό που πιστεύαμε ότι ξέραμε ξεθωριάζει σε σύγκριση
με ό,τι έχει μείνει προς ανακάλυψη.
Όταν παρατηρείς την υπέροχη δουλειά
που οι συνάδελφοί μου κάνουν παγκοσμίως
και αυτά που ανακαλύπτουν,
νομίζω πως υπάρχουν εκατομμύρια τοποθεσίες που δεν έχουν ανακαλυφθεί ακόμη.
Η ανακάλυψή τους απλώς
θα ξεκλειδώσει τις πλήρεις δυνατότητες της ύπαρξής μας.
Έχουμε όμως μια πρόκληση.
Το περασμένο έτος
διαβάσαμε άσχημα πρωτοσέλιδα
για ανείπωτες καταστροφές σε αρχαιολογικές τοποθεσίες
και τεράστιες συλήσεις από ανθρώπους όπως το ISIS.
Το ISIS κατέστρεψε ναούς στην Παλμύρα.
Ποιος ανατινάζει έναν ναό;
Κατέστρεψαν τον τάφο του Ιωνά.
Έχουμε δει να λεηλατούν τάφους τόσο ανεξέλεγκτα
που μοιάζουν με κρατήρες του φεγγαριού.
Γνωρίζοντας ότι επιθυμία του ISIS είναι να καταστρέψει τις ζωές των ανθρώπων,
είναι αναμενόμενο να θέλουν να αφανίσουν και την πολιτισμική ταυτότητα.
Αναρίθμητοι στρατοί έχουν κάνει το ίδιο στην πορεία της ιστορίας.
Ξέρουμε ότι το ISIS έχει κέρδος από τις συλήσεις
αλλά δεν ξέρουμε σε τι βαθμό.
Αυτό σημαίνει πως οποιοδήποτε αντικείμενο
που αγοράζεται από τη Μέση Ανατολή
είναι δυνατό να χρηματοδοτεί την τρομοκρατία.
Όταν μια τοποθεσία συλείται,
είναι όπως ένα παζλ που ήδη του λείπει το 90% των κομματιών του
να έχει τα υπόλοιπα εντελώς δυσανάγνωστα.
Πρόκειται για καταστροφή τεραστίων διαστάσεων.
Ξέρουμε ότι υπάρχουν δύο είδη συλήσεων:
συλήσεις από εγκληματίες όπως το ISIS,
και συλήσεις τοπικού επιπέδου από ανθρώπους απεγνωσμένους για χρήματα.
Όλοι θα κάναμε το ίδιο πράγμα για να ταΐσουμε τις οικογένειές μας.
Δεν κατηγορώ τους ντόπιους συλητές.
Κατηγορώ τους μεσάζοντες, τους ανήθικους λαθρεμπόρους,
και τη διεθνή αγορά έργων τέχνης
που συχνά εκμεταλλεύεται αμφίβολους ή ακόμη και ανύπαρκτους νόμους.
Ξέρουμε ότι οι συλήσεις υφίστανται σε παγκόσμιο επίπεδο και αυξάνονται,
όμως προς το παρόν δεν έχουμε τα μέσα να τις σταματήσουμε.
Αυτό αρχίζει να αλλάζει.
Η ομάδα μου κι εγώ μόλις ολοκληρώσαμε μια έρευνα συλήσεων στην Αίγυπτο.
Κοιτάξαμε διαθέσιμα δεδομένα
και χαρτογραφήσαμε όλες τις λεηλασίες αρχαίων μνημείων της Αιγύπτου
από το 2002 έως το 2013.
Ανακαλύψαμε ίχνη συλήσεων και καταστροφής τοποθεσιών σε 267 μέρη
και καταγράψαμε πάνω από 200.000 λάκκους συλήσεων.
Είναι φοβερό.
Συνθέτοντας τα δεδομένα -
μπορείτε να δείτε τους λάκκους εδώ.
Σε μια τοποθεσία οι συλήσεις χειροτέρεψαν από το 2009, 2011, 2012 -
εκατοντάδες λάκκοι.
Συνθέτοντας τα δεδομένα,
ανακαλύψαμε ότι αντίθετα με την επικρατούσα αντίληψη,
οι συλήσεις στην Αίγυπτο δεν χειροτέρεψαν το 2011 με την Αραβική Άνοιξη
αλλά το 2009, μετά την παγκόσμια κρίση.
Δείξαμε έτσι με μεγάλα δεδομένα
ότι η σύληση είναι κατά βάση ένα θέμα οικονομικό.
Εάν δεν κάνουμε κάτι για να σταματήσουμε το πρόβλημα,
όλες οι τοποθεσίες της Αιγύπτου θα υποστούν συλήσεις μέχρι το 2040.
Βρισκόμαστε λοιπόν σε ένα κρίσιμο σημείο.
Είμαστε η γενιά με όλα τα μέσα και την τεχνολογία
για να σταματήσουμε τις συλήσεις όμως δεν κινούμαστε γρήγορα.
Ορισμένες φορές μια αρχαιολογική τοποθεσία εκπλήσσει με την ανθεκτικότητά της.
Μόλις επέστρεψα από το πεδίο εργασίας
όπου συνδιευθύνω μια ομαδική αποστολή με το Υπουργείο Αρχαιοτήτων Αιγύπτου
σε μια τοποθεσία με το όνομα Λιστ.
Χρονολογείται στο Μέσο Βασίλειο,
μεταξύ των 2.000-1.750 π.Χ.
Το Μέσο Βασίλειο ήταν η Αναγέννηση της αρχαίας Αιγύπτου.
Έπειτα από μια περίοδο έντονων εσωτερικών διαμαχών και περιβαλλοντικών προκλήσεων
η Αίγυπτος ανέκαμψε
με μια μοναδική αναζωπύρωση της τέχνης, της αρχιτεκτονικής και της λογοτεχνίας.
Είναι η αγαπημένη μου περίοδος
διότι μας διδάσκει τόσα πολλά
σχετικά με το πώς να επιβιώσουμε και να ευημερήσουμε
μετά από μεγάλες καταστροφές.
Σ' αυτήν την τοποθεσία είχαμε ήδη καταγράψει αμέτρητους λάκκους.
Είναι βασιλική τοποθεσία. Χιλιάδες άνθρωποι θα έχουν θαφτεί εκεί
που έζησαν και δούλεψαν στην αυλή του Φαραώ.
Μπορείτε να δείτε το πριν και το μετά. Βλέπετε πολλούς λάκκους.
Βόρειο Λιστ.
Αυτό είναι το νότιο Λίστ, πριν και μετά.
Όταν το πρωτοεπισκεφθήκαμε
μπορούσαμε να δούμε τους τάφους πολλών υψηλών αξιωματούχων
που είχαν συληθεί.
Θα σας βοηθήσω να καταλάβετε τις διαστάσεις του θέματος.
Φανταστείτε ένα χώρο δύο επί δύο γεμάτο με φέρετρα, κοσμήματα,
και φανταστικά αγάλματα.
Πολλαπλασιάστε τα επί χίλια.
Αυτή είναι η ποσότητα των κλοπιμαίων.
Όταν αρχίσαμε τη δουλειά
ο Αιγύπτιος συνάδελφός μου, Μοχάμεντ Γιούσεφ, πλησίασε και μου είπε
«Πρέπει να δουλέψουμε σ' έναν συγκεκριμένο τάφο.
Λεηλατείται συνεχώς.
Εάν δεν κάνουμε κάτι θα επιστρέψουν».
Φυσικά και συμφώνησα, όμως δεν πίστευα ότι θα βρίσκαμε κάτι.
Πίστευα ότι τα είχαν κλέψει όλα.
Αρχίσαμε να βρίσκουμε τα πιο υπέροχα ανάγλυφα.
Αυτό ο πίνακας είναι καταπληκτικός.
Αρχίσαμε να βρίσκουμε χαραγμένες επιγραφές
Ακόμη και τους τίτλους του νεκρού -
είχε τίτλους όπως «Επόπτης του Στρατού»,
«Επόπτης του Θησαυρού».
Οι ελπίδες μου αναπτερώθηκαν.
Ίσως να ανακαλύπταμε και το όνομά του.
Για τους αρχαίους Αιγυπτίους, το να διατηρήσουν το όνομά τους αιώνια
ήταν ο στόχος τους.
Έπειτα μια μέρα,
εμφανίστηκε αυτό.
Αυτό είναι το όνομα του νεκρού: Ίντεφ.
Μπορείτε να το δείτε γραμμένο εδώ σε ιερογλυφικά.
Δουλεύοντας μαζί με την ομάδα μου
αποκαταστήσαμε το όνομα κάποιου που έζησε πριν από 3.900 χρόνια.
(Χειροκρότημα)
Μαζί με τους Αιγύπτιους συναδέλφους μου
γιορτάσαμε αυτήν την κοινή ανακάλυψη.
Αυτό που κάναμε ήταν σωστό και αληθινό.
Βρήκαμε αυτήν την ψεύτικη πόρτα, σχεδόν άθικτη.
Επάνω της διαβάζουμε για τον Ίντεφ και τις επιγραφές του.
Μπορείτε βασικά να τον δείτε καθισμένο εδώ.
Συνειδητοποίησα πως ό,τι πίστευα για τις συλημένες τοποθεσίες
ήταν λάθος.
Κάθε μέρα εκεί δουλέψαμε μαζί με 70 Αιγύπτιους
σαν συνάδελφοι και φίλοι.
Μπροστά στο αμέτρητο μίσος και την άγνοια
αυτών απέναντι στη Μέση Ανατολή,
κάθε μέρα σ' εκείνο το μέρος έμοιαζε με διαμαρτυρία για ειρήνη.
Όταν δουλεύεις με ανθρώπους που δεν σου μοιάζουν,
που δεν σκέφτονται ή μιλούν όπως εσύ,
η κοινή αποστολή για αρχαιολογική ανακάλυψη
διαγράφει όλες τις επιφανειακές διαφορές.
Αυτό που έμαθα αυτήν τη σεζόν
είναι ότι η αρχαιολογία δεν έχει να κάνει με το τι βρίσκεις.
Έχει να κάνει με το τι μπορείς να καταστήσεις δυνατό.
Συχνά όταν ταξιδεύεις, βρίσκεις τη χαμένη οικογένειά σου -
όχι την οικογένεια με κοινά γονίδια
αλλά με κοινή εγγραφή στο βιβλίο της ζωής.
Αυτός είναι ο Ομέρ Φαρούκ, ο αδελφός μου.
O Ομέρ είναι Γκούφτι από ένα χωριό βόρεια του Λούξορ, που λέγεται Γκουφτ.
Οι Γκούφτι έχουν μια περίφημη παράδοση στην Αιγυπτιολογία.
Βοηθούν στο σκάψιμο και την οργάνωση του εργατικού δυναμικού.
Ο Ομέρ διαχειριζόταν τα οικονομικά και τα λειτουργικά.
Δεν θα μπορούσα να δουλέψω χωρίς αυτόν.
Μια μέρα πριν από πολλά χρόνια, όταν ήμουν νέα φοιτήτρια
κι ο Ομέρ ήταν ένας νέος Γκούφτι που δεν ήξερε καλά Αγγλικά,
μάθαμε εντελώς τυχαία
ότι γεννηθήκαμε την ίδια χρονιά,
τον ίδιο μήνα,
και την ίδια μέρα, με έξι ώρες διαφορά.
Δίδυμοι.
(Γέλια)
Χωρισμένοι από τον ωκεανό αλλά ενωμένοι για πάντα
γιατί η αρχαία Αίγυπτος είναι η μητέρα μας.
Ήξερα ότι θα δουλεύαμε για πάντα μαζί -
όχι στο μυαλό μου,
αλλά στο μέρος εκείνο της ψυχής που ξέρει ότι δεν μπορεί να υπάρξει εξήγηση για όλα.
(Αραβικά) Ομέρ, αδερφέ μου,
θα σε αγαπώ για πάντα.
(Αγγλικά) Ομέρ, αδερφέ μου, θα σε αγαπώ για πάντα.
Πριν από την πρώτη μου ανασκαφή στην Αίγυπτο,
ο μέντοράς μου, ο διάσημος Αιγυπτιολόγος καθηγητής Γουίλιαμ Κέλι Σίμπσον,
με φώναξε στο γραφείο του.
Μου έδωσε μια επιταγή 2.000 δολαρίων
και μου είπε, «Αυτά είναι για τα έξοδά σου.
Να έχεις μια υπέροχη εμπειρία αυτό το καλοκαίρι.
Κάποια μέρα θα κάνεις το ίδιο για κάποιον άλλον».
Έτσι η επιθυμία μου για το Βραβείο TED, είναι μια ανταπόδοση με τόκο -
(Γέλια)
της γενναιοδωρίας και της καλοσύνης ενός εξαιρετικού ανθρώπου.
Η επιθυμία μου λοιπόν.
Επιθυμώ να ανακαλύψουμε τις εκατομμύρια άγνωστες αρχαιολογικές θέσεις
σε όλον τον κόσμο.
Δημιουργώντας έναν στρατό, του 21ου αιώνα, από παγκόσμιους εξερευνητές
θα βρούμε και θα προστατεύσουμε την κρυμμένη κληρονομιά του κόσμου
που περιλαμβάνει στοιχεία για το ανθρώπινο συλλογικό σθένος
και τη δημιουργικότητα.
(Χειροκρότημα)
Ευχαριστώ.
(Χειροκρότημα)
Πώς θα το κάνουμε αυτό;
Θα κατασκευάσουμε με τα λεφτά από το Βραβείο TED
μια διαδικτυακή πλατφόρμα για ερασιτέχνες επιστήμονες
επιτρέποντας έτσι σε οποιονδήποτε στον κόσμο
να ασχοληθεί με την ανακάλυψη αρχαιολογικών τοποθεσιών.
Είμαστε μόνο μερικές εκατοντάδες αρχαιολόγοι του διαστήματος στον κόσμο.
Είναι όνειρό μου να κάνω τον κόσμο
να μας βοηθήσει να βρούμε θέσεις και να τις προστατεύσουμε.
Συνδέεστε, δημιουργείτε ένα όνομα -
σημείωση, αυτό ήδη υπάρχει.
(Γέλια)
Θα δείτε τις οδηγίες και θα αρχίσετε.
Θέλω να τονίσω αρχικά
ότι σε καμία περίπτωση δεν θα μοιραζόμαστε δεδομένα GPS ή τοποθεσίας .
Θέλουμε να τα χειριστούμε όπως τα στοιχεία ενός ασθενή,
κι όχι να αποκαλύψουμε την τοποθεσία τους.
Έπειτα θα σας ανατεθεί μια περιοχή 20x20 ή 30x30 μέτρα,
και θα ψάχνετε για χαρακτηριστικά.
Η ομάδα μου κι εγώ θα έχουμε επεξεργαστεί ομαδικά
έναν μεγάλο αριθμό δεδομένων μέσω αλγορίθμων
για να μπορέσετε να βρείτε πράγματα,
έτσι θα κάνετε πολύ καλή επιστήμη.
Έπειτα θα αρχίσετε να ψάχνετε.
Τι βλέπετε; Έναν ναό;
Έναν τάφο; Μια πυραμίδα;
Βλέπετε κάποια κατεστραμμένη ή συλημένη τοποθεσία;
Μετά θα σημειώσετε ό,τι υπάρχει εκεί.
Στο πλάι θα υπάρχουν πάντα πλούσια παραδείγματα
του τι ακριβώς βλέπετε, ώστε να μπορέσετε να καθοδηγηθείτε.
Όσα δεδομένα συλλέξετε θα μοιραστούν με έμπειρες αρχές
και θα βοηθήσουν στη δημιουργία ενός παγκόσμιου συστήματος συναγερμού
για την προστασία αρχαιολογικών τοποθεσιών.
Δεν θα σταματήσει εκεί όμως.
Όλοι οι αρχαιολόγοι με τους οποίους θα μοιραστείτε τις ανακαλύψεις σας
θα σας πάρουν μαζί τους καθώς θα ξεκινούν ανασκαφές,
χρησιμοποιώντας Periscope, Google Plus και τα κοινωνικά δίκτυα.
100 χρόνια πριν η αρχαιολογία ήταν για τους πλούσιους.
50 χρόνια πριν
ήταν για τους άντρες.
Τώρα είναι κυρίως για τους ακαδημαϊκούς.
Σκοπός μας είναι να εκδημοκρατήσουμε τη διαδικασία της αρχαιολογικής ανακάλυψης
και να επιτρέψουμε τη συμμετοχή όλων.
94 χρόνια πριν
ο Χάουαρντ Κάρτερ ανακάλυψε τον τύμβο του βασιλιά Τουταγχαμών.
Ποιος θα είναι ο επόμενος Χάουαρντ Κάρτερ;
Ίσως να είστε εσείς.
Δημιουργώντας αυτήν την πλατφόρμα
θα βρούμε τα εκατομμύρια μέρη όπου έζησαν δισεκατομμύρια άνθρωποι
πριν από εμάς.
Εάν θέλουμε να απαντήσουμε το μεγάλο ερώτημα του ποιοι είμαστε
και από πού ήρθαμε,
η απάντηση δεν κρύβεται στις πυραμίδες και στα παλάτια,
αλλά στις πόλεις και στα χωριά αυτών που ήρθαν πριν από εμάς.
Εάν θέλουμε να μάθουμε για το παρελθόν
είναι καιρός να αντιστρέψουμε τις πυραμίδες.
Η κατανόηση ότι το παρελθόν αξίζει να σωθεί
σημαίνει πάρα πολλά.
Σημαίνει ότι και εμείς αξίζει να σωθούμε.
Η πιο υπέροχη ιστορία που έχει ειπωθεί
είναι η ιστορία του κοινού μας ταξιδιού ως ανθρωπότητα.
Ο μόνος τρόπος όμως με τον οποίο μπορούμε να τη γράψουμε
είναι να τη γράψουμε μαζί.
Ελάτε μαζί μου.
Ευχαριστώ.
(Χειροκρότημα)